02/09/2019 | Administración LocalMunicipal
Mesía
Bases e convocatoria do procedemento de selección para a contratación laboral temporal dun/dunha técnico deportivo

Por Decreto de Alcaldía, de data 30/08/2019, convocouse proceso selectivo para a contratación laboral temporal dun/dunha técnico deportivo segundo as bases que de seguido se publican. PRIMEIRA.- OBXECTO DA CONVOCATORIA Ten por obxecto a presente convocatoria a contratación temporal dun/dunha técnico deportivo mediante contrato de obra ou servizo cunha duración estimada de oito meses. A xornada de traballo é de 40 horas á semana e o salario é de 1.732,98 € brutos ao mes, incluída a parte proporcional das pagas extraordinarias. SEGUNDA.- FUNCIÓNS E DURACIÓN As funcións propias do posto son, entre outras, a organización, xestión e execución de todas as actividades deportivas municipais (escolas deportivas municipais para nenos, actividades físicas e deportivas para adultos, maiores e discapacitados, campamentos deportivos, saídas, organización de torneos, etc…), que inclúe a elaboración da programación das actividades e os horarios das actividades físico-deportivas, control do funcionamento, matrículas e asistencia do alumnado, realizar unha análise da realidade que permita coñecer os intereses da poboación para a creación doutras escolas deportivas municipais destinadas a público infantil, xuvenil e/ou adulto, control das instalacións deportivas municipais, solicitude de permisos, manter relación e comunicación coas entidades deportivas municipais, profesores de educación física e clubes locais para tentar conseguir a maior colaboración posible e coordinar actividades en común, estudo de presupostos, e apoio xeral á concellería de cultura e deporte en todas as actuacións deportivas que se realicen ao longo do ano e calquera outras actividades propias do posto relacionadas coa área deportiva que lle sexan indicadas pola concelleira de área ou alcaldía. A duración deste contrato quedará vinculada á baixa por maternidade que se está cubrir, cunha duración estimada de oito meses, do 30 de setembro de 2019 ata o 31 de maio de 2020, podendo reducirse ou ampliarse a súa duración en función do feito causante. En ningún caso os/as traballadores/as poderán estar contratados, mediante dous ou máis contratos temporais, para o mesmo posto de traballo, durante un prazo superior a 24 meses, nun período de 30. TERCEIRA.- REQUISITOS DOS ASPIRANTES Para poder tomar parte no proceso de selección será necesario que os/as aspirantes reúnan, na data de finalización do prazo de presentación de instancias, os seguintes requisitos: 1. Ser español e maior de 16 anos, con idade non superior á xubilación, sen prexuízo do disposto na legalidade vixente para o acceso dos nacionais dos Estados membros da U. E., así como os estranxeiros residentes en España.2. Non estar separado mediante expediente disciplinario do servizo de calquera das Administracións públicas, nin estar incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. No caso de ser nacional doutro Estado, non estar inhabilitado ou en situación equivalente ni estar sometido a sanción disciplinaria ou equivalente que impida, no seu Estado, nos mesmos termos o acceso ao emprego público.3. Non padecer enfermidade ou defecto físico ou psíquico que impida o desempeño das correspondentes funcións.4. Estar en posesión de Grao en Ciencias da Actividade Física e o Deporte ou equivalente.5. Estar en posesión da inscrición no Rexistro Profesional de Socorristas Acuáticos da Comunidade Autónoma de Galicia (Categoría: Instalacións acuáticas). En defecto de inscrición, ter presentada a solicitude de inscrición no citado Rexistro Profesional. Neste caso deberase achegar, xunto coa solicitude de participación no proceso selectivo, copia de dita solicitude de inscrición no Rexistro Profesional e copia da declaración responsable segundo o modelo normalizado que figura como Anexo IV do dito Decreto 104/2012, así como do Título de Socorrista Acuático ou calquera outra titulación que acreditara para a inscrición.6. Estar en posesión do permiso de conducir B. CUARTA.- PUBLICIDADE A convocatoria e as bases do presente proceso selectivo publicarase no Boletín Oficial da Provincia (BOP), na páxina web do concello (www.concellodemesia. gal) e no taboleiro de edictos da Casa Consistorial. Os resultados das probas, as listas de admitidos e excluídos, a efectos de notificación dos interesados, así como as citacións e emprazamentos deles, levaranse a cabo unicamente a través da páxina web e do taboleiro de anuncios do concello. QUINTA.- SOLICITUDES As/os interesadas/os deberán presentar a solicitude de participación segundo o Anexo I destas bases acompañada da seguinte documentación: - Copia compulsada de DNI e do carne conducir. - Orixinal ou fotocopia compulsada dos títulos esixidos. - Certificación acreditativa do coñecemento do idioma galego (Celga 4). De non acreditar o coñecemento do idioma galego, será obrigatorio realizar un exercicio práctico ante o Tribunal que consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. O exercicio cualificarse de apto ou non apto. Non superarán este exercicio aqueles/as aspirantes que non obteñan a cualificación de apto, e, en consecuencia, quedarán excluidos do proceso selectivo - Documentación acreditativa dos méritos alegados. A estes efectos, a acreditación dos servizos prestados realizarase mediante certificación expedida pola entidade na que se prestaron os servizos, indicando a duración total e os períodos de duración dos servizos prestados e/ou, no seu caso, mediante a presentación dos correspondentes contratos de traballo. É requisito imprescindible, en todo caso, acompañar esta documentación do informe de vida laboral expedido pola Seguridade Social. A acreditación da realización de cursos de formación realizarase mediante certificación da entidade que impartiu o curso ou mediante copia compulsada do documento oficial acreditativo da súa realización. A acreditación da realización dos cursos de galego farase mediante certificado expedido ou homologado pola Dirección Xeral de Política Lingüística ou Consellería de Educación. A presentación da solicitude coa documentación farase no Rexistro Xeral do Concello (Xanceda, s/n, 15685, Mesía) en horario de 8:00h a 15:00h, de luns a venres, por calquera dos medios establecidos no artigo 16.4 da Lei 39/2015, de 1 de outubro, do procedemento administrativo común das Administracións Públicas, no prazo de sete días naturais, contados dende o seguinte ó da publicación da presente convocatoria no Boletín Oficial da Provincia. Non obstante, e dada a urxencia da contratación, as/os aspirantes que presentasen a documentación noutros lugares que non fose o Rexistro Xeral do Concello deberán remitir un fax, ao número 981687069, dando aviso da presentación de instancia, presentando xustificación da solicitude e copia escaneada do contido da solicitude ao correo electrónico correo@concellodemesia. gal ou ben por fax ao número 981687069. Se non cumpren con este requisitos non serán admitidas as solicitudes presentadas ao concello mais tarde do prazo previsto. SEXTA.- RELACIÓN DE ADMITIDOS/AS E EXCLUÍDOS/AS Rematado o prazo de presentación de solicitudes publicarase no taboleiro de anuncios e na páxina web do concello, nun prazo non superior a 3 días hábiles, unha relación de aspirantes para o posto, especificando o cumprimento dos requisitos. Os/as aspirantes terán, se é o caso, un prazo non inferior a 3 días hábiles para a subsanación de deficiencias e/ou reclamacións dende a publicación da dita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas, que será publicada no taboleiro de anuncios e na páxina web do concello. No caso de que non exista necesidade de subsanación nin de reclamación, a primeira lista será definitiva. Nesta mesma resolución nomearase e emprazarase ao Tribunal para a valoración de méritos e aos/ás aspirantes admitidos/as para a realización da proba sinalada na base sétima. SÉTIMA.- SISTEMA DE SELECCIÓN O sistema de selección será o de concurso-oposición.1. Fase de concurso. Máximo 11 puntos.1.1. Valoración dos servizos prestados. Puntuación máxima: 6,00 puntos. -Servizos prestados en postos de natureza análoga nas Administracións Públicas: 0,40 puntos por mes completo de servizo a xornada completa. -Servizos prestados en postos de natureza análoga en empresas privadas: 0,20 puntos por mes completo de servizo a xornada completa. Non se computarán servizos inferiores ao mes, considerando este de trinta días.1.2. Formación: Puntuación máxima: 5,00 puntos. Valoraranse cursos directamente relacionados coas funcións propias da actividade a desenvolver. -Cursos de 30 a 50 horas: 0,5 puntos -Cursos de 51 a 100 horas: 1 punto -Cursos de máis de 100 horas: 2 puntos 2. Fase de Oposición. Máximo 16 puntos Desenrolo dun suposto práctico proposto polo Tribunal relacionado cos contidos e funcións propias do posto de traballo e co Temario Anexo, durante unha hora. Valorarase a capacidade de análise e a aplicación razoada dos coñecementos teóricos á proposta plantexada, así como a claridade de ideas e coherencia expositiva. O Tribunal poderá establecer que se realice a exposición oral do exercicio ante o Tribunal, podendo neste caso realizar as preguntas que estime conveniente, en orde a comprobar os coñecementos, competencias, aptitudes e capacidade dos aspirantes. Puntuación máxima: 16 puntos. Deberá acadarse un mínimo de oito puntos.3. O resultado final do concurso-oposición obterase sumando a puntuación da fase de oposición e a fase de concurso.4. No caso de empate de puntuación entre aspirantes, primará a fase de oposición sobre a de concurso. En caso de que permanecera o empate, procederíase a sorteo público. OITAVA.- O TRIBUNAL CUALIFICADOR. O tribunal cualificador estará composto por un presidente, un secretario, e tres vogais de conformidade co artigo 60 do Real Decreto lexislativo 5/2015 do 30 de outubro, polo que se aproba o Texto refundido da lei do estatuto básico do empregado público. Todos/as os/as vogais deberán contar con titulación igual ou superior á esixida como requisito dos aspirantes. O tribunal cualificador non poderá constituírse nin actuar sen a presenza, polo menos, de tres dos seus membros, titulares ou suplentes, debendo estar presentes en todo caso o/a presidente/a e o/a secretario/a ou persoas en quen deleguen. De todas as reunións que faga o tribunal o/a secretario/a redactará acta. As decisións se adoptarán por maioría de votos dos membros presentes resolvendo en caso de empate o voto de calidade do/a presidente/a do tribunal. Os membros do tribunal absteranse de intervir e comunicarano á autoridade convocante cando concorran algunhas das circunstancias prevista no artigo 23 da Lei 40/2015, do 1 de outubro, de Réxime Xurídico do Sector Público. Os aspirantes poderán recusar aos membros do tribunal cando concorran aquelas circunstancias. O tribunal resolverá todas as dúbidas que xurdan en aplicación das presentes bases, así como, nos casos non previstos polas mesmas. A composición do tribunal cualificador darase a coñecer xunto coa relación definitiva de admitidos. NOVENA.- RESOLUCIÓN Concluído o proceso selectivo, o Tribunal publicará as puntuacións acadadas por cada un dos aspirantes no taboleiro de anuncios e na páxina web do Concello. A cualificación obtida polos/as aspirantes será a resultante da suma dos puntos obtidos na fase de concurso e oposición segundo as presentes bases. O Tribunal cualificador elevará proposta de contratación ao Alcalde do Concello, a favor do/a aspirante que obtivese a puntuación máis alta. Aprobada por decreto de Alcaldía, a proposta do Tribunal, notificarase ao/á interesado/a para que subscriba o contrato laboral e presente no seu caso a documentación pertinente. DÉCIMA. – LISTAXE DE ESPERA Para a cobertura do posto obxecto da presente convocatoria, nos casos de renuncia, transcurso do tempo sinalado na base segunda, baixa ou outras circunstancias crearase unha listaxe de espera cos aspirantes que aprobaron a proba da fase de oposición, segundo a orde da puntuación total do proceso selectivo. Terá unha duración de dous anos. Os chamamentos realizaranse por empregado público do concello, a través do teléfono, fax ou correo electrónico declarados polos integrantes. Terá que constar no expediente, mediante dilixencia ou, no seu caso, coa confirmación do fax remitido ou correo electrónico. Ditos chamamentos realizaranse segundo a orde sinalada no punto anterior, debendo o candidato presentar no Concello, no prazo de tres días naturais, a contar desde o seguinte ao do chamamento, salvo que este estableza outro diferente, a documentación que no seu caso se lle indique aos efectos do seu nomeamento e sinatura do contrato. No suposto de rexeitar a proposta ou de non presentar a documentación no prazo sinalado, farase constar no expediente mediante dilixencia para o efecto, e chamarase ao seguinte candidato/a. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación debendo comunicar ao concello calquera variación destes. ONCEAVA.- RECURSOS A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. DOCEAVA.- ANEXOS D/ Dª., con DNI número., e domicilio, para os efectos de notificación, en., C. P., teléfono., correo electrónico……………………………… EXPÓN: Que desexa participar no proceso selectivo convocado para a provisión do posto de traballo de TÉCNICO DEPORTIVO mediante contratación en réxime laboral temporal por obra ou servizo determinado, de acordo coas bases da convocatoria aprobadas por Decreto de Alcaldía. A tal efecto declara responsablemente: 1º.- Que reúne todos e cada un dos requisitos para participar esixidos na convocatoria.2º.- Que coñece e acata incondicionalmente o contido das bases.3º.- Que son certos todos os datos sinalados na presente solicitude.4º.- Que posúe as capacidades e aptitudes físicas e psíquicas necesarias para o desenvolvemento das correspondentes funcións o tarefas correspondentes á praza á que se opta.5º- Que non estar incurso en causa de incapacidade ou incompatibilidade que determine a lexislación vixente.6º- Que non ten sido separado mediante expediente disciplinario do servizo de ningunha administración pública nin está inhabilitado para o exercicio das funcións públicas. Documentación que achega:  Fotocopia compulsada do DNI e do carne de conducir.  Fotocopia compulsada das titulacións esixidas.  Fotocopia compulsada do certificado acreditativo do coñecemento do idioma galego.  Fotocopia compulsada de cursos relacionados co posto.  Fotocopia compulsada dos contratos de traballo ou documentación acreditativa do tempo traballado e o posto de traballo desempeñado.  Informe de vida laboral. En., a., de., de 2019 SR. ALCALDE-PRESIDENTE DO CONCELLO DE MESÍA” 1. O entorno municipal como espazo deportivo.2. A práctica deportiva como obxectivo de saúde.3. Carta Europea do Deporte: Definición de deporte. Obxecto da Carta.4. Consideracións da Carta Europea do Deporte sobre o deporte base, o fomento da participación, a mellora do rendemento, o deporte profesional e de alta competición así como das instalacións e actividades.5. O deporte e o exercicio físico como elementos de socialización: a importancia do deporte e a responsabilidade do Estado, o deporte como instrumento de socialización, o deporte como vector de integración social de poboacións específicas.6. Código e ética deportiva do Consello de Europa: Natureza e Obxectivos. Definición e responsabilidade polo “xogo limpo”. Responsabilidades dos gobernos, das organizacións deportivas e das organizacións vinculadas ao deporte.7. Elaboración dun proxecto deportivo de centro no ámbito do municipio.8. A organización de eventos deportivos: planificación xeral dun evento, fases organizativas. O programa e as súas técnicas.9. A organización de eventos deportivos: preparación dos actos, partes do acto protocolario. A preparación dos actos. A filosofía e os obxectivos.10. Medicina deportiva básica. Fisioloxía do exercicio: aspectos básicos. Fisioloxía articular. Hábitos saudables físicos e alimenticios.11. Atención sanitaria básica e primeiros auxilios.12. Teoría do adestramento deportivo 13. Actividades físico deportivas para os distintos grupos de idade: nenos, adultos e terceira idade.14. Organización das escolas deportivas municipais.15. Das competencias das Administracións públicas Galegas en materia de deporte.16. Actividade deportiva e actividade física. Disposicións xerais. Actividade deportiva.17. Fomento e impulso da actividade física en Galicia.18. Axentes da actividade deportiva: deportistas, técnicos, adestradores, árbitros e outros axentes da actividade física.19. Entidades deportivas. Rexistro de entidades deportivas de Galicia.20. Investigación e formación do persoal técnico- deportivo.21. Instalacións deportivas. Rexistro de instalacións deportivas de Galicia. Plan xeral de instalacións e equipamentos deportivos. Requisitos e uso das instalacións.22. Da xurisdición deportiva. Disposicións xerais. O Comité Galego de Xustiza Deportiva. Infraccións e sancións disciplinarias deportivas. Procedementos disciplinarios deportivos. Potestade sancionadora en materia administrativo- deportiva.23. A actuación autonómica en materia de prevención e loita contra o dopaxe no deporte. Disposicións xerais. Réxime sancionador.24. Actuación pública na prevención e represión da violencia e das condutas contrarias ao bo orde deportivo. Disposicións xerais.25 Obrigas das persoas espectadoras e asistentes as competicións e espectáculos deportivos. Réxime de infraccións e sancións.26. O Concello de Mesía. Organización interna, distribución de competencias. Dependencias e servizos. As súas instalacións deportivas e culturais nas distintas parroquias do concello 27. Coñecementos do municipio de Mesía. Principais aspectos da súa historia, xeografía, cultura e festexos. Realidade sociocultural do Concello de Mesía.” Mesía, 30 de agosto de 2019. Mariano Iglesias Castro. Alcalde.